title: 2014/717/ES: 2014 m. spalio 8 d. Tarybos sprendimas dėl Europos Sąjungos bei jos valstybių narių ir Vietnamo Socialistinės Respublikos pagrindų susitarimo dėl visapusės partnerystės ir bendradarbiavimo protokolo, kuriuo atsižvelgiama į Kroatijos Respublikos įstojimą į Europos Sąjungą, pasirašymo Europos Sąjungos ir jos valstybių narių vardu

text:
18.10.2014

               LT

               Europos Sąjungos oficialusis leidinys

               L 300/1

         TARYBOS SPRENDIMAS
   2014 m. spalio 8 d.
   dėl Europos Sąjungos bei jos valstybių narių ir Vietnamo Socialistinės Respublikos pagrindų susitarimo dėl visapusės partnerystės ir bendradarbiavimo protokolo, kuriuo atsižvelgiama į Kroatijos Respublikos įstojimą į Europos Sąjungą, pasirašymo Europos Sąjungos ir jos valstybių narių vardu

      (2014/717/ES)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 ir 209 straipsnius kartu su 218 straipsnio 5 dalimi,
   atsižvelgdama į Kroatijos Respublikos stojimo aktą, ypač į jo 6 straipsnio 2 dalį,
   atsižvelgdama į Europos Komisijos pasiūlymą,
   kadangi:

               (1)

               pagal Kroatijos Respublikos stojimo akto (toliau – Stojimo aktas) 6 straipsnio 2 dalį dėl Kroatijos Respublikos prisijungimo prie Europos Sąjungos bei jos valstybių narių ir Vietnamo Socialistinės Respublikos pagrindų susitarimo dėl visapusės partnerystės ir bendradarbiavimo (toliau – Susitarimas) turi būti susitarta sudarant Susitarimo protokolą (toliau – Protokolas). Pagal Stojimo akto 6 straipsnio 2 dalį tokiam prisijungimui turi būti taikoma supaprastinta procedūra, pagal kurią Taryba, vieningai veikdama valstybių narių vardu, ir atitinkamos trečiosios šalys, turi sudaryti protokolą;

               (2)

               2012 m. rugsėjo 14 d. Taryba įgaliojo Komisiją pradėti derybas su atitinkamomis trečiosiomis šalimis. Derybos su Vietnamo Socialistine Respublika sėkmingai užbaigtos 2014 m. gegužės 21 d. parafavus Protokolą;

               (3)

               Protokolas turėtų būti pasirašytas Sąjungos ir jos valstybių narių vardu su sąlyga, kad jis bus sudarytas vėliau,

         PRIĖMĖ ŠĮ SPRENDIMĄ:
   1 straipsnis
   Įgaliojama Europos Sąjungos ir jos valstybių narių vardu pasirašyti Europos Sąjungos bei jos valstybių narių ir Vietnamo Socialistinės Respublikos pagrindų susitarimo dėl visapusės partnerystės ir bendradarbiavimo protokolą, kuriuo atsižvelgiama į Kroatijos Respublikos įstojimą į Europos Sąjungą, su sąlyga, kad Protokolas bus sudarytas.
   Protokolo tekstas bus paskelbtas kartu su sprendimu dėl jo sudarymo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos bei jos valstybių narių vardu pasirašyti Protokolą.
   3 straipsnis
   Šis sprendimas įsigalioja jo priėmimo dieną.

      Priimta Liuksemburge 2014 m. spalio 8 d.

            Tarybos vardu

            Pirmininkas

         M. LUPI


title: 2007 m. liepos 18 d. Politinio ir saugumo komiteto sprendimas DARFUR/6/2007 dėl Europos Sąjungos specialiojo įgaliotinio Sudane patarėjo kariniais klausimais skyrimo

text:
28.7.2007

               LT

               Europos Sąjungos oficialusis leidinys

               L 196/48

      POLITINIO IR SAUGUMO KOMITETO SPRENDIMAS DARFUR/6/2007
   2007 m. liepos 18 d.
   dėl Europos Sąjungos specialiojo įgaliotinio Sudane patarėjo kariniais klausimais skyrimo
   (2007/537/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 25 straipsnio 3 dalį,
   atsižvelgdamas į 2005 m. liepos 18 d. Tarybos bendruosius veiksmus 2005/557/BUSP dėl Europos Sąjungos civilinių ir karinių veiksmų, skirtų Afrikos Sąjungos misijai Sudano Darfūro regione ir Somalyje (1) remti, ypač į jų 4 straipsnį,
   kadangi:

               (1)

               2007 m. balandžio 19 d. Taryba priėmė sprendimą 2007/238/BUSP (2) dėl Torben BRYLLE paskyrimo Europos Sąjungos specialiuoju įgaliotiniu (ESSĮ) Sudane.

               (2)

               ESSĮ Sudane, inter alia, užtikrina Sąjungos indėlio į Afrikos Sąjungos misiją Sudano Darfūro regione (AMIS) koordinavimą ir nuoseklumą. Pagal Bendrųjų veiksmų 2005/557/BUSP 5 straipsnio 2 dalį, ESSĮ pavaldi ES koordinavimo grupė Adis Abeboje, kurią sudaro patarėjas politiniais klausimais, patarėjas kariniais klausimais ir patarėjas policijos klausimais, užtikrina kasdienį ryšių su visais atitinkamais ES dalyviais bei Administraciniu kontrolės ir valdymo centru koordinavimą, laikydamasi Afrikos Sąjungos Adis Abeboje pavaldumo tvarkos siekiant užtikrinti, kad ES parama AMIS būtų teikiama nuosekliai ir laiku.

               (3)

               Pagal Bendrųjų veiksmų 2005/557/BUSP 4 straipsnį Taryba įgaliojo Politinį ir saugumo komitetą skirti ESSĮ patarėją kariniais klausimais remiantis Generalinio sekretoriaus-vyriausiojo įgaliotinio pasiūlymu, grindžiamu ESSĮ rekomendacija.

               (4)

               Remdamasis ESSĮ rekomendacija, Generalinis sekretorius-vyriausiasis įgaliotinis pasiūlė skirti pulkininką Michel BILLARD nauju ESSĮ patarėju kariniais klausimais.

               (5)

               Pagal prie Europos Sąjungos sutarties ir Europos bendrijos steigimo sutarties pridėto Protokolo dėl Danijos pozicijos 6 straipsnį Danija nedalyvauja rengiant ir įgyvendinant su gynyba susijusius Europos Sąjungos sprendimus bei veiksmus,

         NUSPRENDĖ:
   1 straipsnis
   Pulkininkas Michel BILLARD skiriamas ES specialiojo įgaliotinio Sudane patarėju kariniais klausimais.
   2 straipsnis
   Šis sprendimas įsigalioja 2007 m. liepos 24 d.

      Priimta Briuselyje, 2007 m. liepos 18 d.

            Politinio ir saugumo komiteto vardu

            Pirmininkas

         C. DURRANT PAIS

      (1)  OL L 188, 2005 7 20, p. 46. Bendrieji veiksmai su pakeitimais, padarytais Bendraisiais veiksmais 2007/245/BUSP (OL L 106, 2007 4 24, p. 65).

      (2)  OL L 103, 2007 4 20, p. 52.


title: 2006/840/EB: 2006 m. balandžio 27 d. Europos Parlamento sprendimas dėl 2004 finansinių metų Europos mokymo fondo biudžeto įvykdymo patvirtinimo

text:
6.12.2006

               LT

               Europos Sąjungos oficialusis leidinys

               L 340/117

      EUROPOS PARLAMENTO SPRENDIMAS

   2006 m. balandžio 27 d.
   dėl 2004 finansinių metų Europos mokymo fondo biudžeto įvykdymo patvirtinimo
   (2006/840/EB)
   EUROPOS PARLAMENTAS,

               —

               atsižvelgdamas į Europos mokymo fondo 2004 finansinių metų galutines finansines ataskaitas (1),

               —

               atsižvelgdamas į Audito Rūmų pranešimą apie Europos mokymo fondo 2004 finansinių metų metines finansines ataskaitas su fondo atsakymais (2),

               —

               atsižvelgdamas į 2006 m. kovo 14 d. Tarybos rekomendaciją (5972/2006 – C6-0093/2006),

               —

               atsižvelgdamas į EB sutartį, o ypač į jos 276 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento (3), ypač į jo 185 straipsnį,

               —

               atsižvelgdamas į 1990 m. gegužės 7 d. Tarybos reglamentą (EEB) Nr. 1360/90 dėl Europos mokymo fondo įsteigimo, ypač į jo 11 straipsnį (4),

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 71 straipsnį ir V priedą,

               —

               atsižvelgdamas į Biudžeto kontrolės komiteto pranešimą ir Užimtumo ir socialinių reikalų komiteto nuomonę (A6–0102/2006),

               1.

               Europos mokymo fondo direktoriui patvirtina, kad 2004 finansinių metų fondo biudžetas įvykdytas;

               2.

               pateikia savo pastabas pridedamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra jo sudedamoji dalis, Europos mokymo fondo direktoriui, Tarybai, Komisijai ir Auditorių rūmams bei paskelbti juos Europos Sąjungos oficialiajame leidinyje (L serijoje).

         Josep BORRELL FONTELLES

            Pirmininkas

         Julian PRIESTLEY

            Generalinis sekretorius

      (1)  OL C 269, 2005 10 28, p. 36.

      (2)  OL C 332, 2005 12 28, p. 75.

      (3)  OL L 248, 2002 9 16, p. 1.

      (4)  OL L 131, 1990 5 23, p. 1. Reglamentas su paskutiniais pakeitimais, padarytais Reglamentu (EB) Nr. 1648/2003 (OL L 245, 2003 9 29, p. 22).

      (5)  OL L 357, 2002 12 31, p. 72. Reglamentas su pakeitimais, padarytais Reglamentu (EB, Euratomas) Nr. 1261/2005 (OL L 201, 2005 8 2, p. 3).